Donald Trump susține că Legea "Obamacare" "este moartă", deși nu a reușit să o abroge astăzi, 21:01 Autor: Mihai Draghici - Mediafax Donald Trump, președintele Statelor Unite, a afirmat luni, că Legea pentru servicii medicale accesibile, numită "Obamacare", "este moartă", "nu mai există", deși nu a reușit să o abroge, iar ordonanța de modificare este contestată de aproape 20 de state, informează site-urile Axios.com și Patch.com. În cursul unei ședințe cu membrii Administrației de la Washington, Donald Trump a declarat că nu renunță la proiectul de reformare a sistemului medical.